Anna Atkinsová

Anna Atkinsová (rod. Anna Childrenová) (* 16. marec 1799, Tonbridge, Spojené kráľovstvo – †  9. jún 1871, Halstead) bola britská botanička a  fotografka. Je často považovaná za prvú osobu, ktorá vydala knihu ilustrovanú fotografiami. Niektoré zdroje ju označujú za prvú ženu, ktorá zhotovila fotografiu.

 Životopis 
Narodila sa v Tonbridge v  Kente. Jej matka Hester Anne zomrela v roku 1800 na zdravotné pôrodné komplikácie. Vychovával ju jej otec John George Children, čo bol vedec mnohých záujmov, napríklad bol na jeho počesť pomenovaný minerál childrenit, alebo pytón Childrenov.  Na ženu vo svojej dobe "získala nezvyčajné vedecké vzdelanie". Jej detailné rytiny kôrovcov boli použité ako ilustrácie knihy jej otca Lamarck: Genera of Shells, ktorá bola vydaná v roku 1823.

V roku 1825 si vzala Johna Pelly Atkinsa a presťahovali sa na Halstead Place, domova rodiny Atkinson v dištrikte Sevenoaks, Kent. Potom sa venovala svojim záujmom v oblasti botaniky, napríklad zberu sušených rastlín.

 Fotografia 
John George Children a John Pelly Atkins boli priatelia Williama Foxa Talbota. Anna Atkinsová sa naučila umeniu fotografie priamo od Talbota, čiže dva z jeho fotografických objavov: techniku fotogenickej kresby (Photogenic drawing) (pri ktorej je objekt kladený na fotocitlivý papier, ktorý sa exponuje na slnku až vznikne negatív) a proces kalotypie.

Je známe, že Atkinsová získala svoj prvý fotoaparát v roku 1841. Niektoré zdroje tvrdia, že bola prvou ženou fotografkou. Iné zdroje ako prvú fotografku uvádzajú Constance Talbotovú, manželku Williama Foxa Talbota. Keďže sa nezachoval žiadny záber nasnímaný fotoaparátom Anny Atkinsonovej, ani žiadna fotografia Constance Talbotovej, táto záležitosť sa pravdepodobne nikdy nevyrieši.

 Publikácie 
Sir John Herschel, priateľ Atkinsa a Childrena, vynašiel fotografický proces kyanotypie v roku 1842. Počas jedného roka Atkinsová tento proces aplikovala na riasy (konkrétne morské riasy) a zhotovovala kyanotypické fotogramy kontaktných kópií "umiestňovaním sušených rias priamo na kyanotypický papier".

Vo svojom náklade vydala svojej fotogramy v prvom diele Photographs of British Algae: cyanotype Impressions v októbri 1843. Išlo o súkromné vydanie v obmedzenom počte kusov s ručne písaným textom Photographs of British Algae: cyanotype Impressions a ide o prvú knihu ilustrovanú fotografiami. Až o osem mesiacov neskôr, v júni 1844, vyšla knižka Williama Henryho Foxa Talbota The Pencil of Nature; táto kniha bola "prvá kniha ilustrovaná fotografiami na komerčné vydanie"Anglicky: "first photographically Illustrated book to be commercially published"  alebo "prvá komerčne publikovaná kniha ilustrovaná fotografiami".Anglicky: "the first commercially published book Illustrated with photographs" 

Atkinsová vydala celkovo tri diely Photographs of British Algae: cyanotype Impressions medzi rokmi 1843 a 1853. Je známa existencia iba 17 kópií tejto knihy, v rôznych úrovniach kompletnosti. Exempláre sú v majetku prevažne týchto inštitúcií:
 Britská knižnica v Londýne poskytuje skeny 429 strán (každá zo špeciálne dosky) online
 Kelvingrove Art Gallery and Museum, Glasgow, Škótsko
 Metropolitan Museum of Art, New York
 New York Public Library poskytuje skeny 285 strán knihy online
 Royal Society v Londýne okopíroval 403 strán a 389 dosiek a je považovaný za jedinú existujúcu kópiu knihy Atkinsonova
 Victoria and Albert Museum v Londýne vlastní vo svojej knižnici rad jej originálnych diel.

Pretože sú knihy zberateľskou raritou a majú veľký historický význam, sú dosť drahé. Jeden výtlačok knihy so 411 doskami v troch zväzkoch bol na aukcii v roku 1996 predaný za 133 500 libier šterlingov. Ďalšie kópie s 382 printami v dvoch zväzkoch, ktoré vlastnil vedec Robert Hunt (1807 – 1887), boli predané za 229 250 libier na aukcii v roku 2004.

 Neskorší život a dielo 

V 50. rokoch spolupracovala s Annou Dixonovou (1799 – 1864), ktorá pre ňu bola "ako vlastná sestra" a spoločne vydali najmenej tri albumy kyanotypických fotogramov:
 Cyanotypes of British and Foreign Ferns (1853), teraz v J. Paul Getty Museum.
 Cyanotypes of British and Foreign Flowering Plants and Ferns (1854), rozoberateľné stránky, ktoré sú v držbe rôznych múzeí a zberateľov.
 Album "Captain Henry Dixon" venovanej synovcovi Anny Dixonové (1861).

Okrem toho vydala knihy s nefotografickými prácami:
 Atkins, Anna. The perils of fashion. Londýn, 1852.
 Atkins, Anna. The Colonel. A story of fashionable life. By the author of "The perils of fashion." Londýn: Hurst & amp; Blackett, 1853.
 Atkins, Anna. Memoir of J.C. Children, including some UNPUBLISHED poetry by his father and himself. Londýn: John Bowye Nichols and Sons, 1853.
 Atkins, Anna. Murder will out. A story of real life. By the author of "The Colonel," etc. Londýn, 1859.
 Atkins, Anna. A page from the peerage. By the author of "The Colonel." Londýn, 1863.

Atkinsová zomrela na Halstead Place v roku 1871 na "ochrnutie, reumatizmus a vyčerpanie" vo veku 72 rokov.

 Referencie 

 Literatúra 


 Iné projekty 

 Externé odkazy 




 Zdroj 

Kategória:Britskí botanici
Kategória:Britskí fotografi
Kategória:Priekopníci fotografie